钦定古今图书集成/明伦汇编/氏族典/第211卷 > 《廖用贤尚友录》 > 毛纪
## 钦定古今图书集成/明伦汇编/氏族典/第211卷 > 《廖用贤尚友录》 > 毛纪

按《明外史毛纪传》：“纪字维之，掖县人。成化末进士，选
庶吉士。弘治初，授检讨，进修撰，迁侍读。武宗立，改左
谕德，擢侍讲学士。正德五年，迁户部右侍郎。十年拜
礼部尚书。十二年兼东阁大学士，入预机务。其秋，加
太子太保，改文渊阁。是时帝再游塞上，纪偕同官连
疏切谏，皆不省。十四年，帝南征，纪与杨廷和居守。驾”
旋，进武英殿大学士。世宗即位，录定策功，加伯爵，再
疏辞免。嘉靖初，帝欲追尊兴献帝，阁臣执奏忤旨。三
年，杨廷和、蒋冕相继去国，纪为首辅，执如初，欲去“本
生”之称。纪与石瑶合疏争之。帝召见平台，委曲谕意，
纪终不从。朝臣伏阙哭争者俱逮系，纪具疏乞原。帝
怒，传旨责纪“邀结朋奸，背君执私。”纪乃乞归乡里，卒。